YouTube पोस्ट समाप्त, 1

बहुजन वंचित आघाडी 15 मार्चला 48 जागांवरील उमेदवार जाहीर करणार असल्याची भूमिका प्रकाश आंबेडकर यांनी घेतली आहे. 

अकोल्यात घेतलेल्या पत्रकार परिषदे ते म्हणाले, "गेल्या तीन दिवसांपासून वंचित बहुजन आघाडीची काँग्रेससोबत चर्चा सुरू होती. आम्ही ज्या 22 जागा जाहीर केल्यात त्याचं काय करायचं, हा मुद्दा होता. ते आमच्या पठडीतले नाहीत, असं आम्हाला सांगण्यात आलं. त्यामुळे काँग्रेससोबत चर्चेचे मार्ग संपले आहेत, असं मी मानतो." 

"आमची महत्त्वाची मागणी राष्ट्रीय स्वयंसेवक संघाला राज्यघटनेच्या चौकटीमध्ये आणणे ही आहे. तसंच ज्या 22 जागा घोषित केल्या आहेत त्या मागे घेता येणार नाही ही वस्तुस्थिती आहे. तेव्हा, काँग्रेस पक्षाने 22 उमेदवार स्वीकारावेत, वंचित बहुजन आघाडीचा एबी फॉर्म लावण्याऐवजी काँग्रेसने आपला एबी फॉर्म लावावा, असा प्रस्ताव आम्ही दिला," असं ते पुढे म्हणाले.

महाराष्ट्रातलं राजकीय चित्र बदलतंय. बहुजन वंचित आघाडी विरुद्ध भाजप-सेना असा लढा महाराष्ट्राच्या अनेक मतदार संघात आम्ही बघतोय आणि म्हणून काही वृत्तवाहिन्यांनी आम्हाला 6 जागा दाखवल्या आहेत, असा दावा सुद्धा त्यांनी केला आहे.  

22 जागा सोडणं शक्य नाही - काँग्रेस 

काँग्रेस नेते नितीन राऊत यांनी बहुजन वंचित आघाडीला 22 जागा देणं शक्य नसल्याचं म्हटलंय. 

ते म्हणतात "प्रकाश आंबेडकर यांनी आज ज्या पद्धतीने विचार मांडले त्याचा अर्थ त्यांची भूमिका सुरवातीपासूनच काँग्रेससोबत येण्याची नव्हती असं दिसतं. 'मनुवाद विरुद्ध संविधान' अशी लढाई आज देशात आहे. पण ते आले नाहीत, हे दुर्भाग्य आहे. बाळासाहेब इकडे नसल्याचा काँग्रेसला फारसा फटका पडणार नाही देशाला कळून चुकलंय. देशामध्ये संविधान जर वाचवायच असेल तर काँग्रेसशिवाय पर्याय नाही. त्यामुळे लोकच स्वतःच निर्णय घेतील. 

पण तरीही आम्ही उमेदवारी अर्ज भरेपर्यंत चर्चेस तयार आहोत. पण प्रकाश आंबेडकर चर्चेसाठी तयार आहेत का, यावर अवलंबून आहे, असं राऊत पुढे म्हणाले.  

प्रकाश आंबेडकर यांच्या आरएसएसला संविधानाच्या चौकटीत आणा या मागणीवर प्रतिक्रिया देताना राऊत म्हणाले, "संविधानाच्या चौकटीत संघाला आणा या मागणीला आम्ही नकार दिला नाही, त्याचा मसुदा तयार करा या भूमिकेचे आम्ही होतो. पण तुम्ही जेव्हा एखादा प्रश्न मांडता तेव्हा त्याचं उत्तर तुमच्याकडे असायला पाहिजे. संविधानाला संघाच्या चौकटीत कसं आणायचं याचं उत्तर त्यांच्याकडे... \n\nवरील लेखासाठी मला एक चांगले शीर्षक द्या.
लोकसभा 2019 : प्रकाश आंबेडकरांचं स्वबळ काँग्रेस-राष्ट्रवादी काँग्रेससाठी डोकेदुखी ठरणार?